**José de Acosta**, nado en Medina del Campo en 1540 e finado en Valladolid o 15 de febreiro de 1600, foi un xesuíta, antropólogo e naturalista español que desempeñou importantes misións en América desde que, en 1571, viaxara ao Perú. Sostiña, entre outras cousas, que os indíxenas americanos chegara a América a través de Siberia.

Á parte da narración das aventuras dun leigo nas Indias (*Peregrinación del hermano Bartolomé Lorenzo*), é famoso sobre todo pola súa *Historia natural y moral de las Indias*, obra publicada en Sevilla en 1590 e pronto traducida ao inglés (en 1604). En dita obra describiu os costumes, ritos e crenzas dos indios de México e Perú.

Traxectoria
-----------

Primeira páxina da *Historia natural y moral de las Indias* de José de Acosta.
Fillo de Antonio de Acosta e Ana de Porres, a súa familia (de probábel orixe xudeoconversa) pertencía á burguesía mercantil de Medina del Campo. Estudou no Colexio da Compañía de Xesús, tras ingresar como novizo aos doce anos, desenvolvendo a súa formación en diversas cidades españolas e portuguesas, rematándoa nos sete anos que pasou na universidade de Alcalá.

Ordenado sacerdote en 1566, impartiu docencia en Ocaña e Plasencia, até que aos seus trinta e dous anos, a Compañía solicitoulle que fora a América, trasladándose ao Perú a mediados de 1572 como parte da terceira misión enviada polos xesuítas ao vicerreinado.

Alí colaborou co vicerrei Francisco Álvarez de Toledo e realizou un importante labor misional, chegando a ser provincial da Compañía. En 1586 marchou cara á Nova España, onde estivo case un ano, regresando finalmente a España.

A súa proximidade ao rei Filipe II permitiulle publicar a súa primeira obra sobre América, *De Natura Novi Orbis*, en 1589. Viaxou a continuación a Roma e imprimiu algúns tratados en latín. Nomeado visitador da súa orde en Andalucía e Aragón, regresou a Roma en 1592 onde participou na V Congregación Xeral da Compañía de Xesús, na que foi acusado de "cristián novo" e rebelde.

Dedicado á predicación e á ensinanza en Valladolid, imprimiu os seus mellores sermóns en tres tomos en Salamanca. Reivindicado polos seus compatriotas, foi elixido reitor do Colexio de Salamanca, cargo no que faleceu aos cincuenta e nove anos.

Obra
----

* "Cartas". Arquivado dende o orixinal o 08 de xaneiro de 2013. Consultado o 12 de xullo de 2013.
* "Historia natural y moral de las Indias, 1590". Arquivado dende o orixinal o 10 de xullo de 2012. Consultado o 12 de xullo de 2013.
* Historia natural y moral de las Indias : en que se tratan las cosas notables del cielo y elementos, metales, plantas, y animales dellas y los ritos, y ceremonias, leyes y gobierno, y guerras de los indios Sevilla : Juan de León, 1590

Notas
-----

1. ↑  Olson, Steve. *Mapping Human History.*Houghton Mifflin. 2002. ISBN 978-0-618-35210-4

Véxase tamén
------------

### Bibliografía

* Maria Luisa Rivara de Tuesta: José de Acosta (1540-1600) en "Historia natural y moral de las Indias y la renovación del conocimiento del cosmos, del mundo y del Nuevo Mundo". *Boletin del Instituo Riva Agüero*, nº 34 (2007-2008).
* Fermín del Pino: "La elite indígena como aliada del nuevo imperio católico: la estrategia jesuita de Acosta" en *Revista histórica*, Tomo 44 (2009-2010).
* Juan Dejo Bendezu, S.J. (2008): "José de Acosta y la construcción de la identidad misionera jesuita en el Perú".

|  |  |
| --- | --- |
| Control de autoridades | 
* Wd: Q555476
* WorldCat
* VIAF: 2465365
* BIBSYS: 38506
* BLBNB: 000592186
* BNA: 000025282
* BNE: XX985028
* BNF: 118880577
* BRE: 1807016
* BVMC: 338
* CANTIC: a10035849
* CERL: cnp01302336
* CiNii: DA00908965
* DBE: jose-de-acosta
* EBID: ID
* FAST: 65417
* Galiciana: 13879
* GEC: 0000594
* GND: 12116117X
* ICCU: RMLV062539
* ISNI: 000000010862377X
* LCCN: n80161598
* NDL: 00462017
* NKC: jo20000073711
* NLA: 35146633
* NTA: 069146969
* OL: OL117611A
* openMLOL: 96370
* PTBNP: 2064
* SELIBR: 245872
* SNAC: w67d3885
* SUDOC: 026677229
* Treccani: jose-de-acosta

 |